Andrea Astudillo

Andrea Astudillo Rivadas (Zierbena, 1999ko abuztuaren 19a) traineru estropadetako emakumezko patroia da, Kontxako Bandera eta Emakumezkoen Traineru Liga hirutan irabazi dituena.

 Kirol ibilbidea 

 Arraun Lagunak 
Zierbena Arraun Elkartean hasi zen arraunean eta 2016an Donostiako Arraun Lagunak elkarteak fitxatu zuen. Aurreneko bi denboralditan estropada batzuk egin zituen, tartean Kontxako Banderatan. 2018an patroi titularra bihurtu zen eta 2019an denboraldi bikaina osatu zuten bigarren eginez Ligan eta Kontxan. 2020an denboraldi apalagoa egin ondoren 2021ean Kontxa, Liga eta txapelketak irabazi zituen. 2023an berriz irabazi zuen Liga eta aurrenekoz Zarauzko Ikurrina. Denboraldia borobiltzeko bigarren aldiz Kontxako Bandera eskuratu zuen, errekorra ezarriz gainera.

2024an Arraun Lagunakek txapelketa guztiak eta Ligako bandera guztiak irabazi zituen, Zarauzko jardunaldi bat ezik. Kontxako Banderan ere oso nagusi izan zen.

 Bermeo gizonezkoak 
2025eko urtarrilean adierazi zuen Arraun Lagunak taldetik kanporatua izan zela. Apirilean Bermeoko gizonezkoen batelaren patroia izan zen Euskadiko eta Espainiako batel Txapelketetako garaipenetan. 

Bermeon ontzi txikitan aritu ondoren 2025eko denboraldian Deustu Arraun Taldean arituko da patroi, ETE Ligan.

 Taldeak 
 Taldea  Urteak Arraun Lagunak  2016-2024 Bermeo Urdaibai (gizonezkoak)  2025 Deustu Arraun Taldea  2025

 Palmaresa 
 Kontxako Banderak:
 Txapelduna (3): 2021, 2023, 2024.
 Bigarrena (2): 2019, 2022.
 Emakumezkoen Ligak (3): 2021, 2023, 2024.
 Espainiako Traineru Txapelketak (1): 2024.
 Euskadiko Traineru Txapelketak (3): 2021, 2022, 2024.
 Gipuzkoako Traineru Txapelketak (2): 2021, 2024.
 Getxoko Bandera (1): 2021.
 Zarauzko Ikurrina (2): 2023, 2024.

 Erreferentziak 

 Kanpo estekak 

 Andrea Astudillo: «Irabaztea ondo dago, egundokoa da, baina hobea da disfrutatzea» Berria, 2025.06.04

Astudillo, Andrea
Astudillo, Andrea